Raga
Rága (skr. राग = IAST: rāga – raudona spalva < aistra, malonumas; hind. राग, IAST: rāg, tamil. இராகம்  = rāgam) – pamatinė indų klasikinės muzikos sąvoka, nusakanti kūrinio melinę bei derminę struktūrą, tinkamą tam tikrai estetinei emocijai ar religiniam pamaldumui išreikšti; indų klasikinės muzikos pagrindas. Turi trejopą reikšmę: apibendrinta estetinė kategorija (skr. rañjati iti rāga – „tai, kas nuspalvina [sielą] yra raga“); tam tikra derme grįstas melodinis modelis; šiuo modeliu paremta išplėtota ir išbaigta indų klasikinės muzikos kompozicija ar improvizacija.